Խաղաղապահ զորամասը գլխավորելու ժամանակ՝ 2012-ին տված հարցազրույցներից մեկում Արթուր Սիմոնյանը պատմել է ստորաբաժանման մասին, ներկայացրել իր զինվորականներին: Ըստ այդմ՝ ՆԱՏՕ-ի ակադեմիայում է սովորել գնդապետ Արտակ Տոնոյանը, ապա եւ՝ փոխգնդապետ Արթուր Զախրաբեկյանը, որը ՀՔԾ պետի ներկայացրած 2008 թ. ցուցակում մայոր էր: Ցուցակում նշվածներից Արտյոմ Ավդալյանի գումարտակը շատ ավելի ուշ, ըստ Ա. Սիմոնյանի, բրիգադում ճանաչվել է լավագույնը: Մեկ այլ սպա՝ Վասակ Ավետիսյանը, որը 2008-ին կապիտան էր, հետագայում դարձել է փոխգնդապետ ու նշանակվել Աֆղանստան մեկնած խաղաղապահ առաքելության ղեկավար: